ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
SC2022- 21677/01.09.2022
RAPORT DE SPECIALITATE

privind prelungirea contractului de concesiune nr.4/09.01.2009 având ca obiect exploatarea spaţiului în care funcţionează Cabinet Medical Dr. SFERLEA ANDREA, situat în Timişoara, str. Constantin Titel Petrescu, nr. 6 
Prin cererea înregistrată cu nr. CT2022-003912/15.06.2022, d-na Dr. SFERLEA ANDREA, titular al Cabinetului Medical Individual Dr. Sferlea Andrea, solicită prelungirea contractului de concesiune nr. 4/09.01.2009, pentru spaţiul format din 2 încăperi exclusiv, 5 încăperi în comun,  în suprafaţă totală de 72,37 mp., din care în folosință exclusivă 33,52 mp. și folosință în comun 38,85 mp., din 77,70 mp., identificat prin CF nr. 417543-C1 Timișoara, CF vechi 70424, top 6821, situat în Timişoara, str. Constantin Titel Petrescu nr.6, cabinet medical.

Imobilul situat în Timişoara, str. Constantin Titel Petrescu, nr.6, inregistrat CF 417543-C1 Timișoara, top 6821, este înregistrat în Fișa Mijlocului Fix, cu numărul de inventar 18621,02 al Municipiului Timisoara. 

Redevenţa aferentă cabinetului medical a fost reactualizată prin HCLMT nr. 369/ 26.10.2021 privind prelungirea Contractului de concesiune nr.4/09.01.2009 încheiat cu CABINETUL MEDICAL DR. SFERLEA ANDREA, la prețul de 47,071 lei/mp/an.

Solicitarea a fost depusă în termenul contractual, iar contractul NU prevede un termen minim de depunere a solicitării de prelungire.


Amintim toate demersurile pe care compartimentul nostru trebuie să le parcurgă pentru redactarea proiectului de HCL conform PO 128 și a regulamentului Comisiei SAD  - Înregistrare solicitare/ documentașie pe ordinea de zi a Comisiei SAD-uri, Prezentare solicitări/ cereri în Comisia de analiză a SAD-urilor, Întocmire Proiect de Hotărâre, raport de specialitate, anexe, obținerea avizelor legale necesare, în vederea aprobării modificărilor și prelungirilor contractelor în Consiliul Local, etc.


Menționăm și faptul că prima întrunire a comisiei SAD, după depunerea solicitării, a fost în data de 02.08.2022, astfel NU se putea întocmi materialul pentru promovarea proiectului privind prelungirea contractului înainte  de prezentarea și obținerea aprobării în ședința comisiei SAD, conform regulamentului Comisiei SAD prevăzut în HCL nr. 441/2015 și PO 128.
Cererea a fost depusă în  perioada de valabilitate a contractului, aceasta fiind analizată de Comisia de Analiză a Spațiilor cu Altă Destinație decât accea de locuință la data de 02.08.2022. CABINETUL MEDICAL DR. SFERLEA ANDREA, nu are datorii la bugetul local și având în vedere oportunitatea continuarii actului medical și pentru a nu perturba desfășurarea în bune condiții a actului medical raportat la problemele pacienților, în şedinţa din data de 02.08.2022 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.49/22.02.2022, s-a hotărât promovarea unui proiect de hotarare privind prelungirea contractului de concesiune nr. 4/09.01.2009 având ca obiect exploatarea spaţiului în care funcţionează Cabinet Medical  Dr. Sferlea Andrea, situat în Timişoara, str. Constantin Titel Petrescu, nr. 6, pe o perioada de 1 an începând cu data de 24.06.2022  până la data de 24.06.2023 și menționarea în actul adițional încheiat obligația concesionarului de a depune notificarea de prelungire a contractului cu minim 90 de zile înainte de expirarea termenului contractului. 

Situaţia spaţiului cu altă destinaţie situat în Timişoara, str. Canal Bega, nr. 1, a fost verificată prin adresele :

- CT2022-003912/07.09.2022 Compartimentul Administrare Fond Funciar;

- CT2022-3912/05.09.2022 Servicul Juric; 

- CT2022-3912/05.09.2022  Biroul Clădiri Terenuri;

Având în vedere Referatul privind aprobarea proiectului de hotărâre nr. SC2022-21677/01.09.2022 a Primarului Municipiului Timişoara şi Proiectul de hotărâre cu privire la prelungirea contractului de concesiune nr. 4/09.01.2009 având ca obiect exploatarea spaţiului în care funcţionează Cabinet Medical Dr. Sferlea Andrea, situat în Timişoara, str. Constantin Titel Petrescu nr.6.

Pentru a putea răspunde cerinţelor  solicitate de către Dr. Sferlea Andrea şi având  în vedere prevederile legale, apreciem că proiectul de hotărâre privind prelungirea contractului de concesiune nr. 4/ 09.01.2009 având ca obiect exploatarea spaţiului în care funcţionează Cabinet Medical Dr. Sferlea Andrea, situat în Timişoara, str. Constantin Titel Petrescu nr.6, pe o perioada de 1 an, până la data de 24.06.2023 și menționarea în actul adițional încheiat obligația concesionarului de a depune notificarea de prelungire a contractului cu minim 90 de zile înainte de expirarea termenului contractului,  îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

